એક બાજુ રાણી મુખર્જી પરણી ગયાં, તો બીજી બાજુ રાણીની સ્પર્ધક અભિનેત્રીઓ પ્રીતિ ઝિંટા અને ઉર્મિલા માતોંડકર આજે પણ અપરિણીત છે કે જેમની લગ્નની ઉંમર વીતતી જાય છે. બૉલીવુડમાં અભિનેત્રીઓ માટે લગ્નનો મતલબ કૅરિયરનો અંત ગણાય છે. એટલે જ અનેક અભિનેત્રીઓ રિલેશનશિપમાં રહે છે, પરંતુ લગ્નની ઉતાવળ નથી કરતી. જોકે માધુરી દીક્ષિત અને જુહી ચાવલા જેવી અભિનેત્રીઓ ભાગ્યશાળી ગણાય કે જેમને લગ્ન બાદ પણ રૂપેરી પડદે આવવાની તક મળી.